SARL-NUUS SONDAG 19 APRIL 2009 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die web: www.sarl.org.za; klik op 
ARMI en volg die skakels soos aangedui. Vir oudio via Echolink, koppel met 
ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (Naam en Roepsein), op 145,725 MHz vanuit Pretoria, met her- 
leidings op 28,325, 14,235, 10,130, 7,066 en 3,695 MHz ESB, asook op 52,750, 
438,825 en 1 297 MHz FM in die Pretoria-gebied. (Ander nuuslesers verander 
soos toepaslik). 


STIL SLEUTEL 


Dit is met leedwese dat ons moet aankondig dat die sleutel van George Jillings, 
Z7S1YZ, op Saterdag 11 April 2009 stil geword het. (George het in 1960 sy 
amateurlisensie ontvang en het ook waardevolle werk gedoen in die destydse 
Kongo, waar hy `n amateurradiostasie namens die Rooikruis bedryf het. Ons 
betuig ons innige meegevoel aan sy familie en vriende. 


POUSE 
In die nuus vandag; 


DIE SARL SE NASIONALE KONVENSIE VOLGENDE NAWEEK IN KAAP- 
STAD 


RADIO ZS OP DIE WEB EN IN DIE POS 
IARU STREEK-1 STEL SY NUWE WEBWERF BEKEND 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


Kaapstad is die volgende naweek fokuspunt vir die 2009 SARL se Nasionale Kon- 
vensie. Die Konvensie begin op Vrydagaand 24 April met `n spitbraai, insluitend 
bykosse by die Barloworld Toyota Vertoonkamer in Durbanweg, Durbanville. 


Om 08:00 op Saterdag 25 April open registrasie vir die AJV by die Oakdale 
Ontspanningsklub. Die AJV begin om (09:00 en middagete sal by die klub 
beskikbaar wees. Vir die gades is daar `n koop-uitstappie na die Waterfront; 
vervoer vertrek vanaf Oakdale om 09:15. Gedurende Saterdagmiddag is daar `n 
sjampanjerit op die 'Tigresse, of u kan Kaapstadradio besoek. 


Die jaarlikse SARL-toekenningsdinee word by die Oakdale Ontspanningsklub 
gehou en dit begin om 19:30 vir 20:00. Die drag is semiformeel. Die gasspreker 
is Dr. Sias Mostert van SunSpace. Die Konvensie word afgesluit met `n ontbyt 
by die Poplars Restaurant by die D'Aria-landgoed om 09:00 op Sondag 26 April. 


Die Maart/ April-uitgawe van Radio ZS is Vrydag gepos en is nou beskikbaar op 
www.sarl.org.za. In hierdie uitgawe vertel Eli Kovo, AXALH, van 'n interessante 
variasie op die Slim Jim-antenna wat hy die “AX4-Slimtenna” noem; n interes- 
sante konsep wat beslis van nader beskou moet word. In sy nuwe Satellietrubriek 
bespreek Eddie, ZS6BNE, hoe om n handdraagbare antenna vir satellietwerking 
te bou. Hy sal tydens die 2009-reeks van die Radio-tegnologie-in-aksie-sessies” 
(RTA) meer vertel. Die eerste word by die NARS op 9 Mei aangebied. 


Frank van Wensveen, ZS6TMV / PA3GMP, beskryf voorts hoe om 'n mak- 
like balun-omhulsel' te bou. In 'n artikel getiteld “Science and Technology; 
a two-way street”, kan u vasstel waarom amateurradio steeds die voorloper is. 
Dit is nog n uitgawe wat u nie moet misloop nie. As u graag n voorskou- 
kopie van die elektroniese weergawe van dié uitgawe wil hê, stuur n e-pos aan 
armi@sarl.org.za met Radio ZS' in die onderwerplyn. 


Hans, PB2T, die President van Streek 1 van die TARU sê, “Die van u wat onlangs 
die webwerf van TARU Streek-1 besoek het, moes opgemerk het dat dit anders 
lyk. Die Uitvoerende Komitee van TARU Streek-1 het besluit dat die webwerf 
gebruik moet maak van `n inhoudsbestuurstelsel om dit makliker te maak vir 
die UK, komitees en werkgroepe om die webwerf te gebruik. Die afgelope maand 
was ons nuwe webmeester, Marko, S#A8MM, en Hani, ODSTE, besig om die ou 
bladsye te verander na `n Joomla-omgewing. Wêreld-amateurradiodag 2009 is 
'n goeie geleentheid om ons nuwe webwerf bekend te stel. Moenie huiwer om 
voorstelle te maak nie; ons wil www.iaru-r1.org verbeter.” Marius, ZSAMP, is 
ook deel van die nuwe webwerf. 


KOMPETISIENUUS 


Die Herfs-@ORP-kompetisie vind vanmiddag, Sondag 19 April, vanaf 14:00 tot 
16:00 SAT plaas. Dit is `n GG- en foonkompetisie op die 40-meterband. Deel- 
name is beperk tot 'n draagbare of basisstasie met `n kraguitset van 5 watt, 
1 watt of 100 milliwatt. 'n RS- of RST-verslag en die eerste jaartal van die 
toekenning van u lisensie word uitgeruil. Die reëls is beskikbaar in die SARL- 
kompetisieboek by www.sarl.org.za. 


Die uitslae van die Hamnet 40-meter-nagebootste noodkompetisie, wat op 1 
Maart gehou is, is nog nie deur die kompetisiekomitee vrygestel nie. 


Plaaslike kompetisies vir Mei is die ZS$3-kompetisie op 3 Mei; die Antieke Draad- 
loosvereniging se vakuumbuis-@SO-geselligheid op 9 en 10 Mei en die ZS4- 
kompetisie op 24 Mei. 


KLUBNUUS 


Die Wesrand Amateurradioklub hou sy volgende snuffelmark op Saterdag 2 Mei 
2009 by die klubhuis te Krotonstraat, Weltevredenpark, Roodepoort om 12:00. 
Almal is baie welkom. Vir nadere inligting skakel Willem by 082 890 6775. 


Die Bloemfontein Radioamateurklub is gevra om ZSAAFV namens die SA 
Pantsermuseum vanaf die Bloemskou oor die tydperk 30 April tot 9 Mei te 


bedryf. ZSAAFV is die roepsein van die SA Pantsermuseum. Die museum 
sal `n verskeidenheid militêre voertuie, wapens en uniformstukke vertoon. Die 
Bloemfontein RAK is gevra om `n uitstalling van militêre radio s, vanaf die 
No. 19-radiostel tot moderne radio s uit te stal. Die stasie sal ook bedryf word 
met dié radio s. Aktiwiteite sal op HF en BHF geskied. @SL via die buro en 
die SARL se elektroniese OSL-stelsel. 


HE-VOORTPLANTINGSVOORSPELLING 


Hannes Coetzee, ZS6BZP, rapporteer dat die verwagte sonaktiwiteitsvlak die 
komende week besonder laag gaan wees. Die geomagnetiese veld sal oor die 
algemeen kalm wees. Die voorspelde effektiewe sonvlektelling sal gedurende die 
komende week minder as 5 wees. Tans is daar geen fisiese sonvlekke op die opper- 
vlak van die son nie. Ons beleef inderdaad in `n diep minimum-aktiwiteitsvlak. 
Die son se onvermoë om nuwe sonvlekke te produseer het `n negatiewe uitwerk- 
ing op sommige frekwensievoorspellingspakkette wat van data van bestaande 
sonvlektellings gebruik maak en natuurlik ook op ons HF-kommunikasie! Die 
frekwensievoorspellingspakkette neig om gunstige voorspellings te bied, en moet 
met omsigtigheid beskou word. 


Die hoeveelheid energie van die son wat die Suidelike ionosfeer bereik is besig om 
af te neem met die seisoensverandering wat om die draai is. Dit het alreeds `n 
merkbare effek op die HF-toestande. 15, 17 en 20 m is nog steeds die beste keuse 
vir DX. Gedurende die middae gaan die toestande na die Ooste en die Weste 
goed wees. Gedurende laatmiddag en die aand gaan toestande na die Noorde 
goed wees. Die Noordoostelike, Noordwestelike, Suidoostelike en Suidwestelike 
rigtings gaan uitdagend wees. 10 MHZ lyk laatmiddag en na sononder bruikbaar 
vir die Morsekode- en digitale entoesiaste. 


Plaaslike toestande gaan gedurende die dag op 40 m goed wees. 80 m be- 
hoort gedurende vroegoggend en laatmiddag goeie resultate oor korter afstande, 
byvoorbeeld tussen Z$5 en ZS6, te lewer. 30 m sal gedurende die middel van die 
dag goeie resultate tussen ZS6 en ZS1 lewer. Met die winter op pad maak 20 m 
reg om te gaan sluimer, alhoewel goeie resultate nog voor middagete verkry kan 
word. Saans is 80 m die beste keuse. Ongelukkig is die statiese geraasvlakke 
nog hoog, wat goeie uitdagings bied. 


Onthou dat hierdie net `n voorspelling is en dat HF u aangenaam kan verras. 
Skakel u stel aan, luister en roep ook CO om seker te maak dat u deel van die 
opwinding is. 


Besoek gerus www.spaceweather.co.za vir meer inligting. 
DAGBOEK VAN GEBEURE 


19 April Herfs-@RP-kompetisie; 23 April Laaste dag om vir die Mei-RAF in 
te skryf; 24 - 26 April SARL se Nasionale Konvensie in Kaapstad; 25 April 
Opedag van die Antieke Draadloosvereniging; 30 April - 9 Mei ZS4AFV by die 
Bloemskou: 2 Mei Wesrand-snuffelmark; 9 Mei RTA by die NARS; 15 Mei 
Sluitingsdatum vir die SARO'T-toekenningsnominasies. 


SARL-nuus nooi klubs en individue om nuusberigte wat vir radioamateurs en 
kortgolfluisteraars van belang is, in te stuur. Indien moontlik, plaas nuusberigte 
in beide Afrikaans en Engels op www.sarl.org.za/newsinbox.asp, nie later nie as 
die Donderdag wat die bulletindatum voorafgaan. 


Die SARL nooi u ook om te luister na die program Amateur Radio Mirror 
International, wat om 10:00 SAT op 145,750 MHz in die Pretoria-gebied uit- 
gesaai word, met herleidings op 7 (082, 7 205 en 17 860 kHz. Daar is ook 'n 
Podcast'-uitsending waarna geluister kan word. Vir oudiostrome en Echolink 
deur ZS6FCS, besoek www.sarl.org.za, klik op ARMI en volg die skakels. `n 
Heruitsending vind Maandagaande om 21:00 SAT op 3 215 kHz plaas. Sentech 
borg die uitsendings op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
Dennis, ZS4BS, opgestel en deur Jannie, ZRGOPHD, geredigeer is. 


Dankie dat u geluister het. 73. 
/EX 


